  Майя Бывальцева Гурт лулчеберетъя нырысетӥяз «Гурт-fest» калыккуспо фестивале 5 сюрс пала адями вуылӥз. Архитектурая но этнографияя «Лудорвай» музей-заповедникын со арнянуналэ, 14-тӥ гудырикошконэ, ортчиз. Со сярысь ивортэ ужъюртлэн пресс-службаез. «Шор ёросъёсын улӥсь удмуртъёсын тодматӥзы Дэри ёросысь Пероггурт но Шудья гурт, лымшор удмуртъёсын — Кияса ёросысь Салья гурт, уйпал удмуртъёсын — Глаз ёросысь Золотари гурт, Эстониысь куноос сету калыкен тодматӥзы, ӟуч гуртэз возьматӥзы Сарапул ёросысь Юрино но Дэбес ёросысь Смольники гуртъёс, бигер гуртэз — Балезино ёросысь Кестым гурт но бесермян гуртэз — Яр ёросысь Вортча гуртын улӥсьёс. <…> Шулдыръяськонэ 5 сюрс пала адями вуылӥз», — верамын ивортонын. Лудорвайын гурт лулчеберетъя «Гурт-фест» фестиваль «Гурт-fest» фестивальын пӧртэм мастер-классъёсы пыриськыны, творчествоя коллективъёсты учкыны, сиён-юонъёсты веръяны но мода возьматонэз учкыны луиз. Соку ик Лудорвайын Чечы Спас праздник ортчиз, со улсын чечыен вузкарон радъямын вал. Тегъёс: Лулчеберет Туризм Удмуртия Лудорвай гурт йӧслыкъёс Удмуртиысьтуризм  